JUMAL KÕNELEB
Tere jälle!
Täna räägime teemast, mis on väga lähedane meie südamele.
Tean, et see on lähedane ka Jumala südamele.
Täna tahame rääkida lastest ja julgustada kõiki lapsevanemaid.
Lapsed on tõesti Jumalale südamelähedased
ja kui jüngrid vaidlesid selle üle, kes neist on suurim ja vägevaim,
siis, kummaline küll, kuid Jeesus võttis lapse ja ütles:
"Kes alandub lapse sarnaseks, see on suurim Jumalariigis."
Lapsed on tõesti Jumala südames.
Meil endil on kolm last.
Vanim poeg on 21-aastane,
keskmine poeg 19-aastane, ja noorim tütar on 16-aastane.
Me juhime kristlikku kooli, lasteaeda ja pikapäevarühma.
Me oleme igapäevaselt ja kogu aeg tegemistes lastega.
Vahel vahetame mähkmeid ning mõni kord koristame okset.
Täna näiteks oli selline päev.
Vahel õpetame matemaatikat.
Oleme kogu aeg lastega koos.
Me kõik isade ja emadena teame ja kindlasti teavad ka kõik teised,
et lapsed on meile tõesti väga tähtsad.
Lapsed puudutavad meie südant.
Nii sügavalt, et seda on vahel lausa raske väljendada.
Iga lapsevanem seal kodus teab, et me hoolitseme ja muretseme
ning mõtleme, kuidas meie lastel läheb.
Sageli tekib meie elus laste teemal hirm ja mure tuleviku ees.
Mis saab siis, kui mu lastel ei lähe hästi?
Mis siis, kui miski mu lastel läheb kehvasti?
Mis siis, kui neil ei lähegi hästi?
Mis siis, kui nad jäävad haigeks?
Kuidas tuleme toime murdeeaga?
Kuidas jääb meie pere projektiga?
Kuidas tuleme toime oma pereeluga?
Mis siis, kui see ei õnnestu ja kukub läbi?
Mis saab, kui ma ei tule majanduslikult toime?
Mis siis, kui ma ei suuda majanduslikult elatada oma lapsi?
Miljon eri küsimust kerkivad üles vaid seetõttu,
et meil on lapsed.
Täna me tahame tõesti julgustada iga vaatajat kodus.
Samuti ka meid endid.
Me oleme nüüd järginud Issandat umbes kakskümmend aastat.
Mina veidi vähem, sest käisin veidi aega omi teid mööda.
Peale seda, kui hakkasime
sammhaaval tõesti järgima Issandat püüame nii hästi, kui oskame,
olla sõnakuulelikud ja kui leiame Piiblist mingeid juhiseid,
mis meid kõnetavad, siis püüame nende järgi ka teha.
Me järgime Issandat, nagu oskame.
Tead, mis on juhtunud?
Meie pereelu ei kukkunud kokku meie kooliprojekt ei kukkunud läbi
ja meie lastel ei läinud kehvasti kuigi vahel on läinud tee üles ja alla.
Oleme näinud erinevate laste ja perede erinevaid eluetappe.
Kui järgime Issandat ja elame Temaga koos,
siis Ta viib meid alati ainult edasi.
Isegi kui vahel on väga raske ja esineb tõeliselt suuri väljakutseid.
Tema viib meid ikkagi edasi.
Sammhaaval, aga ikkagi viib Ta meid, meie pereelu ja lapsi edasi.
Nüüd loen Õpetussõnad 4:10.
Siin on imeline tõotus: "Kuula, mu poeg, (tütar),
ja võta vastu mu sõnad, siis saab sulle palju eluaastaid!
Ma õpetan sulle tarkuseteed.."
Seda ütleb Issand.
Ta on lubanud juhatada tarkuseteele ka lapsevanematena ja laste osas.
"Ma juhin sind õigeisse rööpaisse." Isegi kui tundub, et kõik nurjub,
miski ei õnnestu ja olen teinud oma laste osas nii palju vigu,
siiski on Issand lubanud, et Ta juhatab mind õigele teele.
"Kui sa seal käid, siis on su samm vaba,
ja kui sa jooksed, siis sa ei komista.
Haara kinni õpetusest,
ära lase lahti, hoia seda, sest see on su elu!
Ära mine õelate rajale ja ära astu kurjade teele!
Jäta see, ära käi seal, hoidu sellest ja mine mööda!"
Õp. 4:18: "Aga õigete rada on otsekui valgusepaistus,
mis muutub üha selgemaks, kuni päev on saabunud."
Meie tee Jumala lastena on nagu hommikune päikesepaiste.
Issand on lubanud, et see muutub üha kirkamaks ja selgemaks.
Paremad päevad on kogu aeg ees.
Sellesse tahab Issand meid juhtida.
Usalda ja usu, et iga sündinud laps on Jumala kingitus.
Piiblis on kirjas 1. Moosese 1:31:
"Ja Jumal vaatas kõike,
mis ta oli teinud, ja vaata, see oli väga hea."
Iga laps on Jumala silmis hea.
Jumal ütleb ka, et Ta on loonud meid kõiki Tema sarnasteks.
Tema näo järgi, enda sarnaseks.
Iga laps on kingitus.
Igal lapsel on ainulaadsed anded ning ainulaadne ülesanne.
Kui Jumal meid loob, siis ei tee Ta meile
vaid head ja kaunist ihu ning on sellega rahul.
Ta planeerib meile ka hea elu.
Seda võime uskuda ka iga oma lapse osas.
Jumalal on hea plaan nende elu jaoks.
Kui anname oma lapsed Jumala hoolde ja usaldame Teda,
siis võime samas uskuda, et Tema hea tahe sünnib.
Isegi kui vahel esineb kõrvalekaldeid.
Ikkagi on meie lapsed Jumala käes
ja me võime uskuda, et Ta hoolitseb nende eest.
Meie vanim poeg läks nüüd Rootsi Piiblikooli õppima
ja vähemalt ühega tundub nüüd kõik korras olevat.
Tunneme suurt rõõmu,
et ta tahab kahekümneaastasena järgida Jeesust.
Oleme sel teel õppinud eri asju, mida tahaksime siin nüüd jagada.
Esimesest asjast Joy rääkis.
Kui me järgime Issandat
ja anname lapsevanematena kogu oma elu Jeesusele Teda järgides,
siis on see parim eeskuju, mida võime oma lastele anda.
Usklikena oleks vastuoluline, kui me ise elaksime millegi muu
kui Jumala plaani järgi ja palume ning loodame,
et Jumal õnnistaks meie lapsi ning lapsed järgiksid Jeesust.
Me peame esmalt ise otsustama järgida Jeesust.
Teod räägivad rohkem kui sõnad.
Meiegi elus oli risk hakata Jeesust järgima.
Majanduslikult oli see tõeliselt suur väljakutse.
Mõtlesime mitu korda, mida meie lapsed mõtlevad,
kui naabreil või sugulastel on majanduslikult paremad olud.
Kas nad mõtlevad, et Issandat ei tasu järgida?
See on mõnikord nii raske.
Ometi, kui oleme lastelt küsinud kelle vanemad järgivad Kristust,
siis on asjalood vastupidised.
Meie eeskuju on lastele julgustuseks selle kohta,
kuidas tuleb elada.
See räägib palju rohkem kui muinasjutulikud teod ja sõnad.
Meie oma elu.
Elu lastega ei ole ju alati kerge.
See ei lähe alati nagu mõtlesime.
Sina, kes sa istud ekraani ees - võib-olla isegi mitu vaatajat
on tundnud seda või on praegu sinu lapsed seal,
kus ei peaks mingil juhul olema.
Võib-olla on su lastega juhtunud midagi jubedat.
Võimalik, et midagi liiga rasket ja liiga keerulist.
Kui lastega midagi juhtub, siis see tundub võimatult raskena.
Süda murdub.
Võib minna nii, et me tõmbume eemale.
Me tõmbume eemale teistest inimestest, kristlastest.
Isegi eemale kogudusest.
Asjad, mis on juhtunud, on liiga raskeloomulised.
Me võime pettuda.
Pettume Jumalas, sest valu on nii tugev.
Tahame kohe alguseks öelda, et Jumal ei ole nende asjade taga.
Kui Jumal oleks kõikide nende õuduste taga,
mis sünnivad tänapäeval lastega, siis ei tahaks minagi Teda järgida.
Maailmas juhtub jubedaid asju ja me mõtleme, mille pärast on need nii.
Kui mõtelda, millised me oleme,
siis isegi inimestena me ei salli, et lastele tehakse midagi jubedat.
Kui vaadata näiteks Süüria olukorda
ja seda, et just nüüd on Süürias juhtunud jubedaid asju.
Keegi on kasutanud seal oletatavalt bioloogilist- või keemiarelva
ning süütud lapsed ja emad on surnud või saanud tõsiselt viga.
Kuidas maailm reageerib, kui sellised asjad juhtuvad?
Kogu maailmas on vastuseis
nii USAs, Inglismaal, Euroopas, Aasias, isegi Venemaal ja Hiinas.
Kuigi kõik ei ole üksmeelel edasiste sammude osas,
on kõik šokeeritud ja arvamusel, et sellist asja ei tohiks teha.
Selliseid jubedaid asju ei tohiks lasta juhtuda.
Miks siis korraga need relvad tunduvad hullemat kui muud relvad?
Selle tõttu, et need relvad põhjustavad nii suurt kannatust.
Nende relvade puhul surrakse aeglast ja piinarikast surma.
Või saadakse eluaegseid kahjustusi.
Mõtle, et kogu maailma inimesed
isegi tõusevad ja ütlevad, et niisugust asja ei tohi teha.
Kas Jumal teeks selliseid asju?
Kas Jumal oleks selline, et Tema on nende jubeduste taga,
mis juhtuvad meie lastega?
Muidugi mitte. Jumal on armastus ja valgus.
Ta on hea ja tahab kõigis meie raskustes meid aidata.
Ta tahab tuua meile abi.
Olgu su olukord laste osas kuitahes raske
ja kestnud juba kuitahes kaua, siis Jumala tahe on ikka sind aidata.
Ta tahab pöörata selle olukorra ja meid aidata.
Seda tahamegi täna teile julgustusena öelda.
Soovime, et see oleks meisse ja teisse juurdunud.
Johannes ütleb Piiblis 1. Jh.1:5:
"Ja see on sõnum, mida me oleme kuulnud temalt ja kuulutame teile..."
Ta ütleb, et see on tähtsaim sõnum, mida Jeesus kuulutama tuli:
"Jumal on valgus, ja temas ei ole mingit pimedust."
Jumal on valgus, ja temas ei ole mingit pimedust.
Teine kirjakoht ütleb, et Jumal on valgus ja Temas ei ole muutuse varju.
Tema ei muutu. Jeesus ütles: "Mina olen sama eile, täna ja igavesti."
Jumal on meie abi ja seda eriti just hädade sees.
Ta on hädades tugevaks abiks
ja meil ei tasu Temast ära pöörata just siis kui meil on raske.
Hoopis vastupidi.
Jesaja 48:12 öeldakse samuti:
"Kuule mind, Jaakob, ja Iisrael, mu kutsutu!
See olen mina! Mina olen esimene, mina olen ka viimne."
Jumal on võimas ütlemaks viimase sõna.
Iiobi raamat võib tunduda raskestimõistetavana
aga ometi lõppsõnum on vägev.
Vaata, mida kõike Iiob omas enne, kui temaga juhtus kohutavaid asju.
Vaata, kuidas tal läks lõpuks.
Võid näha, et Jumal korvas kahekordselt kõik kaotatu.
Kui Iiob pöördus Jumala poole, korvas Jumal kõik kahekordselt.
Pole midagi sellist, mida Jumal ei võiks heastada ja asemele anda.
Seda ka sinule.
Jeremija 29:11:
"Sest mina tunnen mõtteid, mis ma teie pärast mõlgutan,
ütleb Issand: need on rahu, aga mitte õnnetuse mõtted,
et anda teile tulevikku ja lootust."
Rahu, mitte õnnetuse mõtted, et anda tulevikku ja lootust.
New English versioonis öeldakse:
"Ma tean, mis plaanid mul sinu jaoks on, ütleb Issand.
Heaolu, õitsengu ja rikkuse plaanid
mitte kahjulikud ega ebasoodsad plaanid."
Psalm 25:12:
"Kes iganes kardab Issandat, seda ta õpetab teele, mis tuleb valida.
Selle hing viibib heas põlves ja ta sugu pärib maa."
Lastega võib olla eriti raske, kui nad jõuavad teismeikka.
Meile öeldi esimese lapse sündides:
"Tore tita küll, aga oota vaid, kui ta saab teismeliseks."
Me otsustasime juba siis, et ei hakka nõnda rääkimagi,
et mis saab teismeeas ja kui raske siis saab olema.
Õnneks meile on antud kolm last, kellega on olnud üsnagi lihtne.
Mind on aidanud ühe mu sõbra tark ütlus:
"Kui lapsed saavad teismelisteks,
on tähtsaim, et sa usaldad neid ja näitad välja, et sa usaldad neid."
Olen seda pidevalt endale meelde tuletanud.
Kui lapsed on küsinud luba minna kellegi poole peole
ja nad on olnud piisavalt iseseisvad ning peaaegu täisealiseks saanud,
olen öelnud: "Ma usaldan sind, mine pealegi aga tule õigel ajal!"
Kojutuleku aja lepime kokku.
Aga tähtis on just see,
et ütleme neile, et usaldame neid ning näitame seda, et usaldame.
See annab lapsele tunde, et ta oskab iseenda eest vastutada.
Mu vanemad usaldavad mind ja oskan olla vastutustundlik.
Kui me kogu aeg ainult kontrollime.
Kogu aeg kardame ja ähvardame, siis tekitab see mässu.
Kui me usaldame, siis tekib vastutustunne.
Usaldus loob meie lastes vastutustunde ja see toimib.
Efeslastele 2:10 on imeline lubadus.
Loen seda laiendatud Piiblitõlkest.
Kas tead, mis on mind väga aidanud kui meil pole olnud lastega lihtne
ja on olnud erinevaid väljakutseid ning oleme pidanud palvetama tohutult.
Näiteks nende tervise pärast mitmeid-mitmeid kordi.
Lubadused, mis Piiblis leiduvad, toovad tohutu suurt lohutust,
sest olgu olukord milline tahes, Jumal on ikkagi lubanud olla meiega.
Piibel on täis imelisi lubadusi,
mis käivad otse meie ja meie pere laste kohta.
Kui võtame need lubadused ja palves räägime
neid vastupidiselt sellele, kuidas paistab või tundub.
Räägime neid Jumala lubadusi jonnakalt nagu eesel, siis tea,
et see on kui seeme, mis tungib sellesse olukorda.
See mõjutab selle lapse elu.
Inglid hakkavad tegutsema.
Õige inimese palve võib palju korda saata
ning on imeline teada, et meie palved aitavad.
See kirjakoht Efeslastele 2:10 on mind palju aidanud. Mitu korda.
"Sest meie oleme tema kätetöö, Tema meistriteos, uueks loodud
Kristuses Jeesuses, uuestisündinud."
Mõtle, ka meie lapsed,
kui nad on võtnud Jeesuse vastu, siis on nad uueks loodud.
"et teeksime neid häid tegusid, milled Jumal ette valmistas
ja planeeris ette, et me käiksime neil teil, mis Ta ette valmistas,
elades seda head elu, mille Ta meile elamiseks valmistas.
Imeline teada, et Issand on kavandanud meie lastele hea elu.
Nagu alguses ütlesin, iga laps on Jumala kingitus.
Ükski laps ei ole siin asjatult.
Iga lapse jaoks on Jumalal imeline plaan.
Me kohtusime millalgi ühe uskmatu abielupaariga,
kes isegi ei soovinud lapsi saada, kuna see maailm on nende meelest
nii halb, et nad ei taha üldse siia lapsi sünnitada.
Kui see oleks nii, siis tähendaks, et Jumalal pole enam plaane
nende laste jaoks ja Ta ei saaks hoolitseda nende laste eest.
Lapsi ei tasu justkui sünnitada,
sest Jumal ei saaks neid aidata ja Jumalal pole varuks midagi head.
See ei pea paika!
Iga laps on Jumalale väärtuslik ja iga lapse jaoks on Jumalal hea plaan.
Nii et ära iialgi kaota lootust!
Paistku kuidas tahes, Jumal on ikkagi suurem.
Kui sa armastad oma lapsi, nagu loodan iga vanemat tegevat,
siis mistahes valu lapsed on sulle ka põhjustanud,
tea, et Jumal armastab neid veel rohkem.
Jumala käsi ei ole liiga lühike aitamaks teda kus tahes.
Palvetame.
Tänu, Taevaisa, iga lapse eest!
Tänu iga lapsevanema eest, kes seda saadet vaatavad!
Tahame palvetada iga vanema eest,
et Sina, Issand, annaksid tarkust, et lohutaksid neid, kes muretsevad.
Räägi Issand iga vanemaga, kelle süda valutab.
Issand, vabasta sellest murest ja õnnista iga lapsevanemat!
Õnnista, Issand, iga perekonda ja päästa need, kes seda vajavad!
Vabasta need, kes vajavad vabastamist Jeesuse nimel.
Tänu, Issand, et iga meie laps on sinu õpilane, nagu Sõna ütleb.
Sina hoolitsed nende eest imelisel viisil, Jeesuse nimel. Aamen.
Imeline levitada evangeeliumi ja eri moel viia rõõmusõnumit edasi.
Kui oled selline, kes ei julge õigesti rääkida
ega julge eriti kellelegi Jeesusest rääkida,
võid ikkagi olla viimas evangeeliumi edasi.
Näiteks toetades selle saate tegemist.
Võid seda teha täna helistades numbril 900 1777
Kõne hind on Eestis 7 eurot.
Võid teha ka annetuse otse Taevas TV7 kontonumbritele,
mida näed saate lõppedes ekraanil.
Ole õnnistatud ja tule meiega viima evangeeliumi kogu maailma!
Aamen.
Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin